Δήμος Φυλής

Ο Δήμος Φυλής είναι δήμος της περιφέρειας Αττικής που συστάθηκε με το πρόγραμμα Καλλικράτης. Προέκυψε από τη συνένωση των προϋπαρχόντων δήμων Φυλής, Άνω Λιοσίων και Ζεφυρίου. Η έκταση του νέου Δήμου είναι 105,128 τ.χλμ και ο πληθυσμός του 48.157 κάτοικοι σύμφωνα με την απογραφή του 2021. Έδρα του δήμου ορίστηκε να είναι τα Άνω Λιόσια.

 Διοικητικές μεταβολές 
Ο Δήμος Φυλής συστάθηκε για πρώτη φορά το 1840. Μέχρι τότε η περιοχή του δήμου ανήκε στον δήμο Αχαρνών. Ο δημότης ονομαζόταν Φυλάσιος. Έδρα του ήταν η Χασιά. Έμβλημα της σφραγίδος του δήμου ήταν ένας κισσός.Ελευθέριος Σκιαδάς, Ιστορικό διάγραμμα των δήμων της Ελλάδος 1833-1912, εκδ. Μικρός Ρωμηός ΕΠΕ, Αθήνα, 1994, σελ.107 Το 1912 το μεγαλύτερο τμήμα του δήμου Φυλής αποτέλεσε την νεοσύστατη κοινότητα Χασιάς μετέπειτα κοινότητα Φυλής. Το 1990 η κοινότητα Φυλής αναγνωρίστηκε σε δήμο που διατηρήθηκε αμετάβλητος και μετά την εφαρμογή του προγράμματος Καποδίστριας το 1997.Διοικητικές μεταβολές, Δήμος Φυλής Η συνολική του έκταση ήταν 69,3 τ.χλμ. και ο πληθυσμός του ήταν 13.013 κάτοικοι σύμφωνα με την απογραφή του 2001.  Μετά την 1η Ιανουαρίου 2011, με την εφαρμογή του σχεδίου Καλλικράτης, ο δήμος Φυλής συνενώθηκε με τους δήμους Άνω Λιοσίων και Ζεφυρίου σχηματίζοντας τον νέο διευρυμένο δήμο Φυλής.

 Πληθυσμός 
ΈτοςΔημοτική ΕνότηταΔήμος19812.135 -19912.925 -20012.947 -20112.94645.96520213.20948.157

 Αξιοθέατα Δήμου Φυλής 
 Μουσείο Αρχαίας Ελληνικής Τεχνολογίας Ζεφυρίου 
 Ιερά Μονή Κοιμήσεως της Θεοτόκου Κλειστών Φυλής
 Αρχαίο τείχος “Δέμα”
 Φρούριο Φυλής
 Σπήλαιο ΠΑΝΟΣ
 Ιερά Μονή Αγίου Ιωάννου Θεολόγου & Λαογραφικό Μουσείο
 Αρχαία πηγή Φυλής
 Δήμαρχοι Άνω Λιοσίων (1975-2010)

 1975-1978: Λιόσης Γεώργιος
 1978-1982: Γιώργας Σταμάτιος
 1982-1990: Πανάγος Στέργιος
 1990-2006: Παπαδήμας Νικόλαος
 2006-2010: Παππούς Χρήστος

 Δήμαρχοι Φυλής (2010-Σήμερα) 
Με βάση τον νόμο 3852/2010 (γνωστός και ως «Καλλικρατικός»), οι δήμοι: Άνω Λιοσίων, Ζεφυρίου και Φυλής, ενώθηκαν σε έναν, επονομαζόμενο «Δήμο Φυλής», με έδρα την Πλατεία Ηρώων στα Άνω Λιόσια. Έκτοτε, δήμαρχοι έχουν διατελέσει:

 2010-2014: Μπουραΐμης Δημήτριος
 2014-2028*: Παππούς Χρήστος

*Το εώς και την ημερομηνία μορφωποιήσεως (2025-12-21) έτος επόμενης διεξαγωγής δημοτικών εκλογών.

 Παραπομπές 

 Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο Εσωτερικών, σχέδιο Καλλικράτης

 Εξωτερικοί σύνδεσμοι